laion/Wikipedia-Exotic huggingface dataset:
Tom Coronel

Tom Romeo Coronel (sündinud 5. aprillil 1972 Naardenis) on Hollandi võidusõitja. Võistleb World Touring Car Cup. Võidusõitjakarjääri alustas ta 1990. aastal pärast seda, kui ta oli osalenud Hollandi Citroën AX Cupil, selja taga kaasmaalased Leon van der Slik, Jip Coronel ja John de Vos. Tema suurimad kordaminekud karjääri algusaastatel olid Hollandi Vormel Ford 1800 meistriks tulemine 1992. aastal, Jaapani Vormel 3 meistriks tulemine 1997. aastal Yuji Tachikawa, Takeshi Tsuchiya ja Shigekazu Wakisaka taga ja Vormel Nippon 1999. aastal, Satoshi Motoyama, Hidetoshi Mitsusada ja Ralph Firmani taga. Ta oli ka Vormel 3 Mastersi võitja 1997. aastal, Sébastien Philippe'i, Mark Webberi ja Nicolas Minassiani taga. Tom Coroneli koduleht (hollandi keeles) Tom Coronel in Driver Database (inglise keeles)
63A

Tallinna bussiliin 63A oli suvine liin ja sõitis Priisle ja Maneeži vahel. Liini teenindas Tallinna Autobussikoondis ning liiklus toimus nädalavahetuseti. Marsruut hommikul Maneeži suunal: Ussimäe-Kärberi ühendus, Priisle tee, Narva maantee, Villem Reimani tänav. Marsruut hommikul Priisle suunal: Villem Reimani tänav, Narva maantee, Pirita tee, Merivälja tee, Kloostrimetsa tee, Pärnamäe tee, Ussimäe tee, Kristjan Kärberi tänav. Marsruut õhtul Maneeži suunal: Ussimäe-Kärberi ühendus, Narva maantee, Pärnamäe tee, Kloostrimetsa tee, Merivälja tee, Pirita tee, Narva maantee, Villem Reimani tänav. Marsruut õhtul Priisle suunal: Villem Reimani tänav, Narva maantee, Priisle tee, Ussimäe tee, Kristjan Kärberi tänav. 63. bussiliini sõiduplaan (Viru keskuse suunal) Tallinna linna veebilehel 63. bussiliini sõiduplaan (Priisle suunal) Tallinna linna veebilehel
Novgorodi Issanda Muutmise kirik

Novgorodi Issanda muutmise kirik Iljinil (vene keeles Церковь Спаса Преображения на Ильине улице) on 14. sajandil ehitatud õigeusu kirik Iljini teel Veliki Novgorodis, mille siseruumi kaunistavad freskod on maalinud Theophanes Kreeklane. Kirikuhoones asub tänapäeval muuseum. Kirik püstitati 1374. aastal, see paikneb turuplatsist ida suunas. Theophanes Kreeklane maalis sellesse freskod 1378. aastal ja suurem osa nendest on tänapäevani säilinud, sealhulgas Kristus Kõigevalitseja kujutis keskkuplil, pühakute kujud lõunasissepääsu juures ja vana testamendi Kolmainsus lääneseina ühel küljel. Kirikus tegutsev muuseum on osa Novgorodi riiklikust muuseum-kaitsealast. Läänefassaad, vaade edelast Vaade kagust idaseinale apsiidiga Seinadekoor Kaunistused tambuuril ja seinal Jumalaema ikoon läänefassaadil Sisevaade Altar, synthronon '​i ja kateedri jäänused Tambuuri sisesein inglite ja prohvetitega Vana testamendi Kolmainsus Kolm sambapühakut Püha Dionysios Areopagites Issanda Muutmise kirik portaalis Культура России (vene keeles) Issanda Muutmise kiriku freskod portaalis Культура России (vene keeles)
Kostroma ööklubi tulekahju

Kostroma ööklubi tulekahju oli 2022. aasta 5. novembri varahommikul Venemaal Kostroma ööklubis Polügon toimunud tulekahju, mille tõttu hukkus vähemalt 15 inimest. Permi ööklubi tulekahju, suurima hukkunute arvuga ööklubi tulekahju Venemaal "Пожар в ночном клубе в Костроме: по меньшей мере 13 погибших". www.bbc.com (vene). BBC News Русская служба. 5. november 2022, 12:00. Vaadatud 5. novembril 2022. "At least 13 killed in Russian nightclub fire". reuters.com (inglise). Reuters. 5. november 2022, 13:48. Vaadatud 5. novembril 2022.
2005. aasta Panameerika meistrivõistlused rahvusvahelises kabes

13. Panameerika meistrivõistlused rahvusvahelises kabes peeti 12.–22. juulini 2005 Kanadas Montréalis.
Permi ööklubi tulekahju

Lonkur hobuse tulekahju oli 2009. aasta 5. detsembri varahommikul Venemaal Permi ööklubis Lonkur hobune (vene keeles «Хромая лошадь») toimunud tulekahju, mille tagajärjel hukkus vähemalt 156 inimest. "Пожар в Хромой лошади: правительство Пермского края ушло в отставку в полном составе" (vene). Bigmir.net. 9. detsember 2009. Originaali arhiivikoopia seisuga 2. mai 2014. Vaadatud 6. novembril 2022. "Five detained as investigators probe deadly Russian nightclub fire". edition.cnn.com (inglise). CNN. 6. detsember 2022, 02:21. Vaadatud 5. novembril 2022.
Nevada (täpsustus)

Nevada on Ameerika Ühendriikide osariik. Nevada võib olla veel: Nevada (laev 1914), 1914. aastal valminud Ameerika Ühendriikide sõjalaev Nevada (ansambel), Portugali ansambel
Lähe

Jõe lähe on koht, kust jõgi saab alguse. Jõe lähteks võivad olla allikas, soo, järv või veehoidla, sulav liustik jne.
Pavlivka (Volnovahha rajoon)

Pavlivka (ukraina keeles Павлівка) on küla Volnovahha rajoonis Donetski oblastis. 14. novembril 2022 okupeerisid küla Venemaa sissetungi käigus Ukrainasse Venemaa väed. Российские войска, по заявлению Минобороны РФ, заняли в Донецкой области село Павловка под Угледаром, Meduza.
Irene Derrik

Irene Amalia Maria Derrik (sündinud Weiss; 28. juuni 1901 Moskva – 15. detsember 1988 Altötting) oli Eesti arst. Ta õppis 1921–1926 (lõpetas) Tartu Ülikooli arstiteaduskonnas, arst Tartus ja Tallinnas. 1941 asus koos abikaasa, major Aleksander Derrikuga Saksamaale.
Gewandhaus

See artikkel räägib keskaegsest turuhoonetüübist. Leipzigi kontserdimaja kohta vaata artiklit Gewandhaus (kontserdimaja). Gewandhaus (saksa keeles 'kangamaja', 'kangahall'; poola keeles Sukiennice, prantsuse keeles Halle aux draps, hollandi keeles Lakenhal, inglise keeles cloth hall) oli keskaegsete linnade keskuses, enamasti turuväljaku ääres paiknenud suur liigendamata siseruumiga ehitis, mida kangakaupmeeste tsunft kasutas kangaste kvaliteedi kontrollimiseks, nende müümiseks ja ladustamiseks, samuti võidi kangahallis eraldi paviljonides müüa ka nahka, vaha, soola ja eksootilisi kaupu nagu siid ja vürtsid. Kangahalle ehitati linnades alates keskajast kuni 18. sajandini. Bautzeni Gewandhaus Braunschweigi Gewandhaus, tänapäeval Braunschweigi Tööstus- ja Kaubanduskoja kasutuses, keldris asuvad kaks restorani Diehsa Gewandhaus, tänapäeval valitsushoone Dresdeni Gewandhaus, alates 1967. aastast hotell Düreni Gewandhaus, hävis 16. novembril 1944 Hürthi Gewandhaus, tänapäeval taaskasutusturg abivajajatele Leipzigi Gewandhaus, alates 18. sajandi lõpust Gewandhaus-orkestri hoone, korduvalt ümber ehitatud Löbau Gewandhaus, mitmefunktsiooniline hoone, sealhulgas näitusepind Zeitzi Gewandhaus Zwickau Gewandhaus, alates 1832. aastast linnateater Krakówi Sukiennice Wrocławi kangahall, 19. sajandil selle asemele ehitatud Wrocławi uus raekoda; säilinud on tänavanimi Ulica Sukiennice Toruńi kangahall, ehitatud 14. sajandil, osaliselt säilinud vanalinna turuhoone osana Poznańi kangahall, pole säilinud Brugge Lakenhal – selle ühes küljes paikneb Brugge kellatorn Brüsseli kangahall Leuveni kangahall, tänapäeval Leuveni ülikooli valduses Tournai kangahall Ieperi kangahall (Lakenhalle van Ieper) koos kellatorniga, hävis I maailmasõjas, taastati 1933–1967, tänapäeval In Flanders Fields Museum Genti kangahall Leideni Lakenhal, tänapäeval Stedelijk Museum De Lakenhal Londoni Drapers' Hall, London Halifaxi Piece Hall Leedsi White Cloth Hall Gewandhaus. – Digitales Wörterbuch der deutschen Sprache (DWDS)
Dricāni

Dricāni (ka Dricani, vanasti ka Dricēni, latgali Drycāni) on küla (vidējciems) Lätis Rēzekne piirkonnas, Dricāni valla halduskeskus. Küla asub valla keskosas merepinnast 145 meetri kõrgusel, piirkonna keskusest Rēzeknest 20 kilomeetri kaugusel. Küla nimi tuleneb latgali keelest. See võib tuleneda sõnast dricināt, mis tähendab värisema. See võib ka tuleneda sõnast driči, mis tähendab tatart. Esimesed teated külast pärinevad aastast 1568, mil Zygmunt II August selle Ernestow de Rueckile lääniks andis. Aastal 1625 andis Zygmunt III Waza küla Tiesenhausenitele, ent hiljem said sealse mõisa omanikeks taas Recked. XIX sajandil läks sealne ala abielu teel Manteuffelite valdusse. Praegune asula on kujunenud endise Dricēni mõisa (Dryceny) keskuse juurde. Küla staatus anti sellele aastal 1935. Asula jaguneb kaheks osaks. Vana keskus paikneb mõisa juures, kus asuvad katoliku kirik, kalmistu, vana rahvamaja ja vana vallamaja. Uuem osa rajati Nõukogude perioodil, mil küla kujunes kohaliku Dricēni sovhoosi keskasulaks. Seal asuvad kultuurimaja ja uus vallamaja. Latvijas pagasti. Enciklopēdija. Rīga : A/S Preses nams. 2001—2002. ISBN 9984-00-412-0. Wojciech Walczak, Karol Łopatecki, Cmentarz i kościół pw. św. św. Szymona i Judy w Drycanach, teosesStan badań nad wielokulturowym dziedzictwem dawnej Rzeczypospolitej, kd. I, Białystok 2010, lk. 231-246. Административно-территориальное деление Латвийской ССР 1978 год. — Рига: Лиесма, 1978. — 137 lk. Vietvārdu datubāze Küla Poola geograafilises sõnastikus
41. ühendarmee

41. ühendarmee (vene keeles 41-я общевойсковая армия) on Venemaa maavägede väeüksus. 35. motolaskurbrigaad 55. motolaskurbrigaad 74. motolaskurbrigaad 120. suurtükiväebrigaad 119. raketibrigaad
Venemaa merejalavägi

Venemaa merejalavägi on Venemaa mereväe merejalaväeüksuste nimetus. 336. merejalaväebrigaad 810. merejalaväebrigaad 61. merejalaväebrigaad 40. merejalaväebrigaad 155. merejalaväebrigaad 810. brigaadi tseremoonia
Bostoni ööklubi tulekahju

Kookosesalu ööklubi tulekahju oli 1942. aasta 28. novembri õhtul Ameerika Ühendriikides Bostoni ööklubis Kookosesalu (inglise keeles "Cocoanut Grove") toimunud tulekahju, mille tagajärjel hukkus 492 inimest. Tegemist oli ohvriterohkeima ööklubi põlenguga Ameerika Ühendriikide ajaloos.
Iroquois' teatri tulekahju

Iroquois' teatri tulekahju oli 1903. aasta 30. detsembri pealelõunal Ameerika Ühendriikides Chicago Iroquois' (hääldus: [ˈir-ə-ˌkwȯi]; ka [-ˌkwä]) teatris toimunud tulekahju, mille tagajärjel hukkus vähemalt 602 inimest, kellest kaks kolmandikku olid naised ja lapsed. Tegemist oli ohvriterohkeima teatripõlenguga Ameerika Ühendriikide ajaloos. Iroquois' teater, mida peeti "täiesti tulekindlaks", asus Chicago North Side'is West Randolph Streetil. Õnnetusõhtuks oli välja müüdud 1724 istekohta, lisaks 200 seisukohta. Sädemeist süttinud kardinad võtsid kiiresti tuld, sajad inimesed lämbusid suitsus. Teisi tallasid jalge alla paanikas põgenejad. Vaatamata suletud väljapääsudele ja ilmsele hooletusele ei võetud pärast tulekahju kedagi vastutusele. Nat Brandt (2003). "Chicago Death Trap: The Iroquois Theatre Fire of 1903" (inglise). Southern Illinois University Press. Vaadatud 5. novembril 2022.
90. tankidiviis

90. kaardiväe tankidiviis (vene keeles 90-я гвардейская танковая дивизия) on Venemaa maavägede väeüksus. Üksus osales 2022. aastal Brovarõ lahingus ja 2023. aastal Avdijivka lahingus. Nimekiri ei ole täielik 239. tankipolk Väeosa 2016. aastal Väeosa 2019. aastal Ukrainian military defeat tank regiment of Russian troops, eliminate commander Zakharov in Brovarsky district - Defense Intelligence (vaadatud: 12.09.2023) Казачий танковый полк из Чебаркуля награжден орденом Жукова за массовый героизм (31.08.2024)
Kesksõjaväeringkond

Kesksõjaväeringkond (vene keeles Центральный военный округ) on Venemaa relvajõudude sõjaväeringkond. 2. ühendarmee 41. ühendarmee Lääne sõjaväeringkond Lõuna sõjaväeringkond Ida sõjaväeringkond
Keskkonnaõiguse Keskus

Keskkonnaõiguse Keskus on sõltumatu ekspertorganisatsioon (sihtasutus), mis pakub juriidilist ekspertteadmist keskkonnaõiguse normide kujundamisel ja nende rakendamisel, seistes keskkonnaalaste avalike huvide eest. Keskus tegutseb alates 2007. aastast. Keskkonnaõiguse Keskus kuulub Eesti Keskkonnaühenduste Kotta. Keskus annab alates 2009. aastast välja Keskkonnaõiguse uudiskirja. keskkonnaõigus "KÕKi koduleht". Originaali arhiivikoopia seisuga 6. november 2022. Vaadatud 6. novembril 2022. Keskuse koduleht Keskkonnaiguse uudiskiri
Helltaker

Helltaker on tasuta indie-, pusle- ja seiklusmäng koos kohtingu-simulaatori elementidega, mille on kujundanud Poola arendaja Łukasz Piskorz, tuntud ka kui vanripper. See ilmus 2020. aasta mais Microsoft Windowsi, macOS-i ja Linuxi jaoks ning seda kirjeldatakse kui "lühimängu viisakalt riietatud deemontüdrukutest". Mängija läbib rea mõistatustasemeid, lõppeesmärk on jõuda deemontüdrukuni, vastata tema küsimusele õigesti ja kaasata ta mängija haaremisse. Levelid hõlmavad kivide lükkamist, luukerede tapmist, lõksude vältimist ja võtmete kogumist. Mängu teeb keeruliseks käigulimiit, käikude lõppedes mängija sureb ja alustab levelit uuesti. Igal tasemel on üks täpne lahendus, proovida saab lõputult. Deemoni küsimusele peab mängija oma isiksuse põhjal õige vastuse järeldama ning vale vastus võib lõppeda halva lõpuga, näiteks surmaga, viies mängija tagasi taseme algusesse. Lõpubossi tase sisaldab etapiviisilist kuulipõrgu-laadset mehaanikat koos kettidega üle ekraani. Bossiks on Põrgu Ülemprokurör Judgement. Peltsebuli jutustatud süžee keskendub mängija tegelaskujule, keda tuntakse ainult "Helltakeri" nime all. Musklis mees ärkas ühel hommikul ning otsustas suunduda põrgusse, et omandada deemonite haarem. Mängu edenedes muutub haarem üha ebafunktsionaalsemaks ning Helltaker tunnistab, et kõik, mida ta saab pakkuda, on "kohv, käigupõhised strateegiamängud ja šokolaadipannkoogid". Mängul on kaks lõppu: "Tavaline lõpp", kus Helltaker avab maja välisukse politseinikele, ja salajane "Abysstaker lõpp", kus Helltaker avab portaali, kasutades kolme tasemetest leitud kivitahvlit, millest igaühele on kirjutatud liigutuste komplekt. Enne mängu lõppu tuleb astuda pentagrammiga vaiba keskele ja liikuda kirjutiste kohaselt, see avab portaali salajase lõpuni. Vanripper on postitanud oma Twitteri kontole koomikseid, mis kanooniliselt leiavad aset enne "Epiloogi" ja mõned, mis leiavad aset pärast "Abysstaker lõppu". Tasuta lisapakett (DLC) nimega "Examtaker", mis sisaldab raskemaid etappe ja ühe koomiksiosa jätku, ilmus 2021. aastal, et tähistada mängu aastapäeva. "Łukasz Piskorz". Twitter (Ameerika inglise). Vaadatud 3. juunil 2020. "Helltaker Is a Demonically Delightful (and Free) Puzzler". Escapist Magazine (Ameerika inglise). 22. mai 2020. Vaadatud 2. juunil 2020. "Helltaker Is a Devilish Harem Puzzler Worth Solving". CBR (Ameerika inglise). 17. mai 2020. Vaadatud 2. juunil 2020. "Travel through hell to find demon girls in Helltaker, now on Linux". GamingOnLinux (inglise). Vaadatud 2. juunil 2020. "Free to Play Puzzle-Dating Sim Helltaker Now Available on Linux and SteamOS". Niche Gamer (Ameerika inglise). 25. mai 2020. Vaadatud 2. juunil 2020. "Steam免費解謎新作《HELLTAKER》獲壓倒性好評，為了超香惡魔妹子下地獄玩倉庫番". 4gamers Taiwan (hiina). 19. mai 2020. "The Helltaker Characters Make the Game". Siliconera. 27. mai 2020.
2009. aasta Saksamaa parlamendivalimised

2009. aasta Saksamaa parlamendivalimised toimusid 27. septembril 2009. Need olid 17. Saksamaa Liidupäeva valimised. Alates 2005. aasta valimistest oli võimul olnud Angela Merkeli juhitud CDU-CSU ja SPD "Suur koalitsioon" (Große Koalition). Merkel aga soovis saavutada CDU-CSU enamuse partei traditsioonilise koalitsioonipartneri FDPga. SPD parteikonverentsil 18. oktoobril 2008 nimetati peaministrikandidaadiks Frank-Walter Steinmeier. Steinmeier soovis luua valitsuse, kus SPD olnuks tugevam partei, kuid samas ka ilma Vasakparteita. Valimiskampaania aega peeti erakordselt igavaks, kuna nii CDU-CSU ega SPD kandidaadid ei olnud kuigi karismaatilised. Lisaks kaitsesid mõlemad parteid oma tegevust suures koalitsioonis ja valmistusid võimaluseks sõbralikult suure koalitsiooni jätkamiseks. Merkel oli suhteliselt rahul vaoshoitud kandideerimisega, nähes seda CDU-CSUle kasulikuks tema heade rahuloluhinnangute tõttu. Liidupäeva valimised olid viimased 2009. kui nn supervalimisaasta (Superwahljahr) valimistest: 7. juunil 2009 toimusid Euroopa parlamendi valimised ja seitse kohalikku valimist, augustis-septembris viie liidumaa Maapäevade valimised. Valijaskond kokku: 62 168 489 Valimisaktiivsus: 70,8% ehk 44 005 575 Kehtetuid sedeleid: 1,4% ehk 634 385 Kehtivaid sedeleid: 98,6% ehk 43 337 190 Liidumaade kaupa jagunesid kohad järgmiselt: CDU-CSU valimistulemus 33,8% oli 60 aasta madalaim, kuigi nad võitsid 2005. aastaga võrreldes juurde 13 kohta. SPD sai oma ajaloos kõige kehvema tulemuse, kaotades 76 kohta ja saades vaid 23% häältest. Samas teised parteid – FDP, Rohelised ja Vasakpartei – võitsid kohti juurde. FDP saavutas 14,6% partei ajaloos parima tulemuse. Valimiste tulemusena võitsidki CDU-CSU ja FDP enamuse (332 kohta) ja moodustasid uue koalitsiooni. Kui nad polnuks enamust saavutanud, kerkinuks päevakorrale suure koalitsiooni (CDU-CSU/SPD) jätkamine. Valgusfoorikoalitsiooni (SPD-FDP-rohelised) moodustamise välistas FDP juht Guido Westerwelle. "Frank-Walter Steinmeier zum SPD-Kanzlerkandidaten gewählt"". SPD. 18. oktoober 2008. Originaali arhiivikoopia seisuga 19. november 2008. Vaadatud 6. novembril 2022. "Apathy in Germany: Record Low Voter Turnout Expected in National Election". Der Spiegel. 25. september 2009. "'Merkel factor' could decide German vote". BBC. 17. september 2009. "German election a yawner for voters". Los Angeles Times. 27. september 2009. "Deutscher Bundestag seit 1949 - Wahl zum 13. Bundestag am 27.9.2009". www.wahlen-in-deutschland.de. Vaadatud 18. märtsil 2024. "Bundestagswahl 2009 - Zweitstimmen und Sitze in den Bundesländern". www.election.de. Vaadatud 18. märtsil 2024. 'I Consider a Coalition With the SPD and Greens Out of the Question' Der Spiegel, 18. august 2009
Senat (Austraalia)

Senat (inglise Senate) on Austraalia parlamendi ülemkoda. Senati koosseis ja õigused on kirjeldatud Austraalia põhiseaduse esimeses peatükis. Senatisse kuulub 76 senaatorit, kellest 12 on valitud igast Austraalia osariigist sõltumata selle rahvaarvust ning kaks senaatorit on valitud kahest Austraalia mandril asuvast territooriumist (Austraalia pealinna ala ja Põhjaterritoorium). Senaatorid valitakse rahvahääletusel. Senatil on laialdased õigused ning see võib tagasi lükata kõik Esindajatekojast tulnud eelnõud, sealhulgas riigieelarve. Alates 1981. aastast on valitsuse moodustanud erakond või võimuliit omanud Senatis enamust ainult aastatel 2005–2007. Ülejäänud aastatel on tulnud läbirääkida teiste erakondade või üksiksenaatoridega. "Senate". Parliament of Australia. Vaadatud 6. november 2022. "Senate". Parliamentary Education Office. Vaadatud 6. november 2022.
Altenmarkt bei Sankt Gallen

Altenmarkt bei Sankt Gallen on vald (Marktgemeinde) Austrias Steiermargi liidumaal Liezeni ringkonnas. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Ardning

Ardning on vald (Gemeinde) Austrias Steiermargi liidumaal Liezeni ringkonnas. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Siverskimaa

Siverskimaa (ukraina keeles Сіверська земля) on piirkond Põhja-Ukrainas. Regiooni keskuseks on Novhorod-Siverskõi linn.
Nikolai Jarošenko

Nikolai Jarošenko (vene keeles Николай Александрович Ярошенко; 13. detsember (vkj. 1. detsember) 1846 Poltava – 7. juuli (vkj. 25. juuni) 1898 Kislovodsk) oli Ukraina päritolu vene maalikunstnik. Nikolai Jarošenko oli pärit erusõjaväelase perekonnast. Tal ilmnes kunstianne juba varases lapsepõlves, kuid isa tahtis, et temast saaks sõjaväelane. Üheksa-aastaselt asus ta õppima Poltava kadetikorpuses, mille lõpetamise järel jätkas õpinguid Peterburis Pauli sõjakoolis. Seejärel õppis ta Mihhaili Suurtükiväeakadeemias, mille lõpetamise järel ta suunati tööle padrunivabrikusse, kus töötas 20 aastat. Õpingute kõrvalt suurtükiakadeemias alustas Jarošenko kunstiõpinguid Ivan Kramskoi juhendamisel Peterburi Kunstide Edendamise Seltsi joonistuskoolis. Alates 1867. aastast oli ta vabakuulaja Peterburi Kunstide Akadeemias, mille lõpetas eksternina 1874. aastal. 1876. aastal sai temast peredvižnikute ühingu liige, mille juhtkonda ta varsti valiti. Oma realistlikus loomingus käsitles Jarošenko sageli teravaid ühiskondlikke probleeme. Samuti maalis ta eesrindlike haritlaste portreesid. Alates 1874. aastast oli Nikolai Jarošenko abielus Maria Nevrotinaga. Neil ei olnud lapsi. Vene revolutsionäär ja üks esseeride juhte Boriss Savinkov (1879–1925) oli Nikolai Jarošenko õepoeg. "Kõikjal on elu" (1888) "Naiskursuslane" (1880) "Pimedad" (1879) "Koor" (1894) "Mustlasnaine" (1886) Николай Александрович Ярошенко, картины и биография Музеи Мира Марта Берг:Дюжина фактов из жизни Николая Ярошенко Artsmarts, 1. detsember 2021 Биография Николая Александровича Ярошенко Кроссворд-Кафе Борис Савинков: террорист, рожденный в Харькове mykharkov.info, 18. juuni 2021
Elle Kalmo

Elle Kalmo (ka Elle Einla, Elle Eljand ja Elle Boschi; sündinud 11. novembril 1945) on eesti laulja. Ta on töötanud 1960. aastatel helioperaatorina, 1970. aastatel Eesti Raadios ja TU sektori insenerina. Ta laulis Eesti Raadio Noortesaadete toimetuse ansamblis 1960. aastatel ja ansamblis MERL aastatel 1971–1972. Elle emigreerus 1990. aastatel Kanadasse, kus töötas kindlustusvaldkonnas. 2006. aastal tahtis ta ansambliga MERL taasühineda vaid tuurile minemiseks. Sellest ja Eestisse naasmisest ta aga loobus, kui teised ansambliliikmed kavatsesid korraldada vaid ühe kontserdi. 29. juunil 2023 toimus ansambli MERL plaadi "Saagu nüüd mis saab…" esitlus, kus viibis kohal ka Elle Kalmo. Tema esimene abikaasa oli Heino Kalmo, abielust sündis tütar. Veel oli ta abielus arhitekt Ülevi Eljandiga, ka sellest abielust sündis tütar. "Kaasaja kroonikakirjutaja". ERR. Originaali arhiivikoopia seisuga 6.11.2022. Vaadatud 6.11.2022. Mati Palmet (august 2009). "Reet Linna (august 2009)". Kuma. Originaali arhiivikoopia seisuga 6.11.2022. "Kuidas tipitarid elavad". Originaali arhiivikoopia seisuga 6.11.2022. Vaadatud 6.11.2022. "Eesti Raadio ansambel". ERR. Originaali arhiivikoopia seisuga 6.11.2022. Vaadatud 6.11.2022. "Taasühinenud MERL lubab rõõmsat õhtut". Postimees. 8. juuni 2006. Originaali arhiivikoopia seisuga 8.11.2022. Vaadatud 6.11.2022.
Kabuli langemine (2021)

Kabuli langemine on 15. augustil 2021 toimunud riigipööre Afganistani pealinnas Kabulis, kui Taliban haaras võimu Afganistani Islamivabariigilt ja taastas Afganistani Islamiemiraadi. "Taliban kuulutas Kabuli presidendipaleest võitu Afganistani valitsuse üle". ERR. 16. august 2021. Vaadatud 06.11.2022.
Tuleohutus

Tuleohutus on soovimatu kahjutule teket ja tagajärgi minimeeriv seisund. Kehtivas Eesti õigusraamistikus on tuleohutusnõue "tehniline norm või tegevuspiirang, mille eesmärk on tagada ehitise, seadme töö või isiku tegevuse tuleohutus ning tulekahju puhkemise korral evakuatsiooni ja päästetöö võimalikkus." ISO 7010 standardi märgistus Päästeamet tulekaitse tulepüsivus "tuleohutus". akit.cyber.ee. AKIT. Vaadatud 6. novembril 2022. Riigikogu. "Tuleohutuse seadus, § 2 lg 1". riigiteataja.ee. RT. Vaadatud 6. novembril 2022.  Tuleohutus – pildid, videod ja helifailid Wikimedia Commonsis Standards by ISO/TC 92 | Fire safety [Standardite loend]
Rimmel

Rimmel on perekonnanimi. 2022. aasta 1. jaanuari seisuga oli Eestis perekonnanimi Rimmel 58 inimesel: 28 mehel ja 30 naisel. Perekonnanimede levikult oli Rimmel meeste puhul 4227. kohal ja naiste puhul 4333. kohal. Rimmel oli kõige levinum perekonnanimi vanuserühmas 50–54 aastat, kus neid oli 10 000 elaniku kohta 0,68. Nimi oli kõige sagedasem Viljandi maakonnas, kus sellist nime kandis maakonna 10 000 elaniku kohta keskmiselt 2,85 inimest. Aleksander Rimmel (1888–?), eesti poliitik, II Riigikogu liige Eugène Rimmel (1820–1887), briti ettevõtja (kosmeetikatooted) Leili Rimmel (Andre) (1922–2007), eesti luuletaja ja lastekirjanik Kai Rimmel (1952–), eesti poliitik Rudolf Rimmel (1937–2003), eesti kirjanik "Rimmel Surname". forebears.io. Vaadatud 6. november 2022. Approximately 968 people bear this surname. Most prevalent in: United States; Highest density in: Estonia. Statistikaamet: Nimede statistika (vaadatud 06.11.2022)
Täht (ajaleht)

Täht oli ajaleht, mis ilmus 21. detsembril 1905 Tallinnas. Ajalehe väljaandja ja vastutav toimetaja oli Jaak Järv. See trükiti Mihkel Schifferi trükikojas. Ilmus vaid üks number. "Täht". ESTER.
Uus Virulane (1906)

Uus Virulane oli ajaleht, mis ilmus 1. novembrist 1906 kuni 15. juunini 1907 Tallinnas. Väljaandja ja vastutav toimetaja oli Jaak Järv ning ajalehte trükiti Märt Antje trükikojas. Väljaanne ilmus kuus korda nädalas.
Töö (ajaleht 1901)

Töö oli ajalehe Teataja lisaleht, mis ilmus aastatel 1901–1905 Tallinnas. Väljaandjaks ja vastutavaks toimetajaks oli Konstantin Päts. Ajalehte trükiti Mihkel Martna trükikojas. Väljaanne ilmus korra kuus. "Töö : [ajalehe] Teataja lisaleht / väljaandja ja vastutav toimetaja K. Päts". ESTER.